
Aleix 50  anys 

Un  del  públich. 


ACTE  UNICH. 


La  escena  representa  un  saló  moblat  ab  cert  luxo:  un 
armari  ahont  hi  ha  una  gorra  de  soldat  (gorra  de 
quartel)  una  escopeta  de  fira,  uns  platerets  dels  que 
s'  usan  en  las  bandas  de  música,  y  un  paquet 
de  cartas.  Un  tocador  ab  son  mirall  y  una  porció 
d'  ampollas  de  perfumeria,  un  pot  de  polvos  de 
color  de  rosa,  un  altre  de  blanchs  ab  sa  brotxa, 
etc.  Un  globo  ab  flors  artificials. 


ALEIX. 

I  Vostès  aquí?  Benvinguts. 

«:Qué  'm  demanavan  a  mi? 

Donchs  mirin,  ja  soch  aquí, 

y  estiguin  ben  convensuts 

de  que  tinch  satisfacció, 

més  de  la  que  's  poden  creure, 

que  m'  hagin  vingut  a  veure, 

puig  ab  aquesta  ocasió 

los  parlaré,  un  quart  no  més, 

de  la  mestressa  de  casa 

si  puch  partir  de  la  base 

de  qu£  es  del  gust  de  vostès. 
(  Un  delpúòlick,  aissecantse:) 

Sí;  per  xó  'ns  te  aquí  reunits. 
Aleix.      Me  'n  alegro  doblement; 

donchs  mans  à  1'  obra  al  moment; 

séntinse  si  son  servits. 
{Un  delpúl•lich,  sens  mourers  del  assiento:) 

Ja  fa  estona  que  seyém. 
Aleix.      No  me  ln  havia  adonat;  nn*-*  i  <qc\ 

cert,  sí  que  'n  han  avansat  )*Lc>  J 

de  feyna.  Donchs  comensém. 

Inútil  y  excusat  fóra 
dirlos  lo  que  £1  mot  "Mestressa 
de  casa"  en  est  cas  expressa: 
vol  dir  la  meva  senyora, 
de  qui  '1  retrato  'Is  vaig  fer 
ab  dos  ó  tres  pinzelladas 
més  ó  menos  ben  donadas, 
anys  passats,  qu'  encar  potser 
conservan  en  la  memòria; 
donchs  avuy  los  contaré 
lo  que  pot  dirsen  mòlt  bé 
segona  part  de  sa  historia. 

Mes,  dech  dirlos  francament, 
en  honor  de  la  vritat, 
•que  ma  senyora  ha  cambiat 
son  caràcter  totalment. 

Ja  no  pretén  ferme  anar 
com  un  calsó,  com  se  diu, 
may  en  res  me  contradiu 
ni  al  respecte  'm  vol  faltar. 

— jQu'  es  extrany — diran  alguns — 
un  cambi  tan  radical ! — 
Jo  'Is  diré: — Es  mòlt  natural; 
es  perquè  no  vivim  junts.    . 

Ja  sento  que  diu  tothom: 
— Matrimoni  separat 
matrimoni  condempnat. — 
Poch  à  poch,  segons  y  com. 

Ella  va  desaparèixer 
sens  demanarmen  permís; 
jo  crech,  donchs,  que  sent  aixís 
cap  càstich  haig  de  merèixer. 

Y  creguin  que  per  ma  part 
à  buscaria  no  aniré, 
per  mes  que  ahont  es  jo  sé: 
jViure  ab  ella?  ;Déu  me  'n  guart! 

Mes  vostès  preguntaran: 
— (iTal  dona  hont  es?  à  presiri? 
— No,  senyors;  al  cementiri 
difunta  la  trobaran. 

(W  han  entès?  Vull  dir  qu'  es  morta. 
<:Tinch,  donchs,  cap  obligació 
d'  anà  à  viure  ab  ella?  Nó; 
fora  una  cosa  molt  forta, 
y  per  cert  mòlt  repulsiva; 


à  pesar  de  tot,  no  importa, 
ans  viuria  ab  ella  morta 
que  tornarhi  si  fós  viva. 

Be  he  sufert  prou  cruel  martiri 
estanthi  mentre  ha  viscut, 
y  jay  de  mi,  si  hagués  volgut 
créurerla!  ja  al  cementiri 
fóra  ab  ella;  puig  si  'm  veya 
prop  seu  en  sa  malaltia 
me  deya  ab  veu  qu'  enternía: 
— No  'm  deixis. — Y  jo  li  deya: 
— *Ets  tú  que  'm  deixas  à  mi. — 
jAy,  no  'm  deixis, — repetia 
à  totas  horas  del  dia; — 
y  esta  clar  que  jo  d'  aquí 
vaig  deduhir  en  conclusió 
que,  al  ficaria  al  ataut 
la  nécia  hauria  volgut 
que  m£  hi  fiqués  també  jo. 

Però  j ca!  res  ne  va  traure. 
Déu  me  'n  guart  d'  haverho  fet; 
jEn  un  lloch  tan  fosch  y  estret 
haver  de  ser  dos  à  jaure, 
tenint,  com  ella  tenia, 
tan  mala  jeya!  Y  després, 
que  un  assumpto  de  tant  pes 
jo  '1  vaig  consultar  un  dia 
à  un  cert  subjecte,  també 
de  pes,  que  era  un  agutzil, 
y  va  dirme: — Ben  tranquil 
has  d£  estar. — Y  així  ho  vaig  fé. 

L{  enterro,  ja  es  altra  cosa; 
ab  mòlt  gust  vareig  anarhi; 
me  semblà  que  lo  contrari 
era  un  crim  de  lesa  esposa. 

Ademés,  ella  sent  viva 
fou  la  mestressa  de  casa, 
y  fós  sabia  ó  bé  fós  ase, 
fou  la  mestressa  efectiva. 
Fins  me  consta  que  sospita 
algú  que  la  conegué, 
que  ja  es  mestressa  també 
de.  la  casa  que  ara  habita. 
;Per  amargar  mos  recorts 
no  {m  dongué  encar  prou  motius, 
que  després  d'  embafà  als  vius 

vagi  ara  à  embafar  als  morts! 

jÀy  pobres  morts,  sí  que  'Is  planyo! 

A  vostès  qu'  encara  son 

plens  de  vida  en  aquest  mon 

vull  donarlos,  no  'Is  enganyo, 

un  consell  que  'm  surt  del  cor: 

no  £s  cuytin  ni  s'  acalorin 

per  morirse,  que  no  £s  morin 

los  demano  per  favor. 

Lo  qu{  es  jo,  no  ho  dicb  per  riure; 

cap  desitj  tinch  de  probaro, 

avans  que  anà  ab  1'  Amparo 

preferiré  sempre  viure.         (petita  pausa.) 

I  Vostès  van  vení  al  enterro? 
(Un  del  púl•lich:) 

No  'ns  van  pas  passar  esquela. 
Aleix.      ^No?  Això  sí  que  '1  cor  me  gela. 
Dispénsinme  aquest  esguerro: 
puig  en  mitj  de  tal  condol 
la  familia  s'  amohina, 
y  mòlts  cops  en  res  atina, 
y  fa  sinó  '1  sech  bunyol. 

A  n£  això  també  es  degut 
que  al  redactar  las  esquelas 
s'  hi  posessin  bagatelas 
que  jo  no  hauria  volgut. 

La  esquela  diu:  "Dona  Amparo 
Garras11 — perquè  d'  apellido 
es  Garras — ujha  fallecido!" 
No  poso  en  això  cap  reparo, 
mes,  veig  à  continuació: 
"Su  desconsolado  esposo...11 
Al  llegí  això  crido  un  mosso 
dels  que  havia  llogat  jo 
pe  4s  assumptos  del  enterro, 
dihentli: — Vesme  per  favor 
à  buscar  à  1'  impressor. — 
Ve  aquest;  jo  ab  cara  de  ferro 
vaig  preguntarli  qui  havia 
las  esquelas  redactat, 
y  'm  digué  que  havia  estat 
éll  mateix,  segons  solia 
quan  no  £s  tractava  d'  una  obra 
d'  importància,  y  luego  'm  saltà: 
— ^Hi  ha  trobat  alguna  falta? 
Jo  responch: — Alguna  sobra. — 


Prench  una  esquela,  y  li  poso 

al  devant  dihentli: — Llegiu — 

y  quan  es  allà  que  diu: 

"Su  desconsolado  esposo", 

li  pregunto: — ^Qué  hi  ha  algú 

que  'us  hagi  notificat 

que  jo  estich  desconsolat? 

Respon: — No  m'  ho  ha  dit  ningú... — 

— (iDonchs,  com  vos  consta  à  n'  à  vos 

que  jo  estich  desconsolat? 

<:y  perquè  ho  heu  publicat 

encara  que  això  cert  fos? 

^Qué  diantre  'Is  importa  això 

als  vehins,  que  n'  han  de  fer? 

<:per  ventura  han  de  saber 

ni  ells  ni  ningú  tant  com  jo? — 

Al  veure  mon  fer  enuig, 
y  que  'm  sobrava  rahó, 
de  sobte  {s  gira  en  rodó, 
y  llampat  com  lo  vent  fuig. 

Y  certament  qu'  era  just 
mon  enfado  y  mon  desfici; 
puig  jo  sabia  '1  judici 
que  '1  públich  feya  à  son  gust 
sobre  això.  Lo  sabater, 
per  exemple,  deya  al  sastre: 
— ,;Sabs  que  hi  ha  hagut  un  desastre? 
—Sí? 

— Sí,  '1  senyor  caixaler... — 
(Puig  per  comble  de  mos  mals 
à  mi  'm  dihuen  lo  senyo 
caixaler.  Bé,  tenen  rahó, 
com  que  jo  arrenco  caixals.) 
— Sí,  sí;  '1  senyor  caixaler 
diu  qu'  està  desconsolat. 
— <;Quí  ho  diu? 

— Ell.  ^no  t'  han  passat 
esquela...? 

— Ah,  sí,  y  'm  va  fer 
un  efecte  com  à  tú, 
y...  vatja,  sigui  com  sigui 
jo  crech  que  per  més  que  ho  digui, 
no  s'  ho  creurà  pas  ningú. — 

Altres  deyan: — <;Se  li  ha  mort 
la  mestressa,  y  diu  qu'  està 
desconsolat?  ^Quí  ho  creurà? 


si  això  es  per  ell  una  sort. 

Es  dir,  senyors,  que  tothom, 
tothom  hi  deya  la  seva, 
y  no  era  pas  culpa  meva; 
puig  va  anar  ja  'Is  he  dit  com. 

Deyan  altres: — Mes  valia 
que  no  més  hagués  posat: 
Su  viudo... — y  era  vritat, 
puig  justament  aquell  dia 
y  en  aquella  mateixa  hora 
en  que  ella  'Is  ulls  va  tancar, 
jo...  me  vareig  enviudar. 

jNo  cal  que  vinguin,  no,  fora! 
(Aquest  vers  lo  diu  senyalant  alpúl•lich,  y  fet 
com  que  ls  volgués  ficar  à  dintre  corrent, 
plegat  se  detura,  y adelantantse,  diu:) 
Ja  fugia,  ££1  motiu  saben? 
Me  creya  quan  ho  indicat 
que  jo  me  havia  enviudat, 
que  las  noyas  s'  aixecavan 
demanant  la  meva  mà; 
més  veig  que  així  no  ha  sigut, 
puig  que  ningú  s£  ha  mogut, 
de  lo  qual  m'  haig  d'  alegrà 
puig  tindria  '1  sentiment 
de  dirlos  que  no  hi  ha  toch: 
;1!  altra  es  morta  de  tan  poch...! 
Vatja,  no  fora  prudent 
pendre  altra  volta  mestressa: 
,;oh,  y  la  gent  que  pensarían? 
vostès  mateixos  dirían: 
— jCaramba  que  va  depressa! — 
A  més,  en  vritat  los  dich 
qu'  he  patit  tant  y  sufert 
que  crech  obrar  ab  acert 
si  ara  reposo  un  xich. 
jy  '1  que  'm  toca  suírí  encara! 
perquè  han  de  saber  que  tinch 
dos  noys  y  tres  noyas:  cinch, 
si  bé  que  son  tots  grans  ara. 

jPobres  fills  meus!  molt  los  plany( 
y  sobre  tot  à  las  noyas, 
y  per  cert  que  son  tres  toyas; 
son  molt  guapas,  no  'ls  enganyo, 
parlo  ab  franquesa  y  sens  trampa, 
,iy  cóm  no  han  de  ser  guapas  si, 

segons  se  diu,  son  de  mi 
una  verdadera  estampa? 
y  perquè  tothom  las  vegi, 
— Laura,  surt,  Encarnacion. — 

(Cridant  d  dintre). 
Bah,  no  responen,  no  hi  son, 
seran  encara  al  col-legi. 
Es  que  son  mòlt  instruidas, 
é  igualment  ben  educadas. 
Me  costan  tantas  suadas 
y  llàgrimas,  que  reunidas, 
d'  aygua  hi  hauria  un  estany 
que  dubto  agotar  pogués, 
cap  taberner  en  un  any 
per  més  que  '1  tal  ne  gastés. 

jPobres  noyas!  son  tres  flors 
que  la  mestressa  ha  cuydat; 
y  que  jo  ab  1£  aygua  he  regat 
de  mas  llàgrimas  y  suors. 
Veyentlas  avuy  poncellas, 
trist  me  pregunto  à  vegadas: 
quan  seran  demà  esbadadas, 
^qui  cullirà  flors  tan  bellas? 

Cert  qü'  en  ellas  més  finura 
y  hasta  instrucció,  ja  no  hi  caben, 
puig  las  mevas  fillas  saben 
de  dibuix  y  de  pintura, 
brodà  al  céfiro  y  al  reydlsa 
artístich,  punt  definit, 
litografia,...  y  no  he  dit 
cap  cosa  que  sigui  falsa; 
sinó  vegin  est  casquet, 
(trayentsel  del  cap  y  mostrantlo  alpil•lich) 
vegin  eixas  sabatillas 
(mostrantlas  també  alpúl•lich  desprès  d1  havérse- 
las  tretas  dels  peus) 
tot  es  brodat  de  mas  fillas 
^no  es  vritat  qu{  està  ben  fet? 

(Se  las  torna  à  posar) 
Saben  de  solfa  y  piano, 
saben  també  de  fer  flors 
de  mil  menas  y  colors,... 
ah,  mirin,  los  recomano 
que  vegin  las  d'  aquest  globo, 

(senyalant  lo  de  sobre  la  taula) 
jque  bonicas  y  preciosas! 

en  particular  las  rosas; 

ab  franquesa,  jo  las  trobo 

de  colors  mòlt  més  hermosos 

que  si  fossin  naturals, 

y  son  artificials; 

mirin,  pujin,  <;son  gustosos?  (Pausa) 

Y  à  pesar  d'  instrucció  tanta, 
no  m'  haig  d'  amagar  de  dirho, 
cada  cop  que  me  las  miro, 
son  esdevenir  m'  espanta. 
Perquè  tenen  un  gran  mal, 
es  un  defecte  que  abulta, 
tant,  qu!  en  est  sigle  resulta 
un  defecte  capital.  (Breu  pausa) 

v         (jY  qué  saberse  no  ls  pot, 
— me  preguntaran  vostès — 
aquest  defecte  quin  es? — 

Sí,  senyors:  no  tenen  dot. 
(Aquest  «no  tenen  dot»  ab  veu  un  xich  baixa,  com 
que  ho  digués  ab  reserva) 

j  Qué  tindran  si  la  mestressa 
de  casa  derrotxà  £1  seu 
y  lo  dels  altres,  y  feu 
nostra  ruina  tan  depressa! 
Fins  jo  crech  que  obrim  la  boca 
més  pera  badallar 
que  no  pas  pera  menjar, 
jMólts  cops  no  hi  ha  pa  ni  coca! 
No  obstant,  à  voltas  tenim 
diversions  que  mòlt  me  xocan: 
mentre  ellas  lo  piano  tocan, 
jo  canto...  'Is  goigs  de  Sant  Prim. 

Altres  vegadas  m'  hi  altero, 
y  'ls  dich: — Noyas,  voler  lluhir 
y  gastar  luxo,  y  vestir 
de  senyora  sense  serho, 
no  pot  anar;  la  misèria 
may  de  casa  fugirà. — 
Però  '1  qu'  es  ellas,  ca!  ca! 
no  ho  prenen  per  cosa  seria. 

^Veuhen  aquest  tocador?     (senyalantlo) 
Donchs  me  costa  un  dineral. 
<;Y  qu£  es  tot  això?  Total 
pomadas  y  ayguas  d'  olor. 
Colors  varios  també  hi  ha 
(examinant  los  pots  y  ampolletas  del  tocador) 


y  blanquet,  sembla  un  mosàich... 

ah,  ja  ho  entench,  ara  hi  càich, 

sens  dubte  això  lls  servirà 

per  practicarse  en  pintura, 

perquè  varias  vegadas 

las  he  trobat  ocupadas 

pintant  la  seva  figura;    (senyalant  la  cara) 

qual  pràctica  es  també  bona 

per  lo  dibuix  natural, 

qu'  entench  es  pròpiament  tal 

la  cara  de  la  persona. 

^Córn  va  això? 

(Destapant  un  pot  de  l•lanquet) 
Elías  prou  ho  saben. 
Ja  ho  veig,  aquí  hi  ha  £1  pinzell 
(agafant  la  Irotxa  y  passàntsela  per  la  cara,  de 
modo  que  li  quedi  l•lanch  lo  pel  de  la  larla) 
jüh!  (mirantse  en  lo  mirall) 

Jo  aixís  semblo  més  vell, 
mentres  qu1  ellas  quan  acaban 
de  pintars  ó  emblanquinarse 
semblan  més  joves,  molt  més; 
això  probarà  à  vostès 
que  saben  aprofitarse 
en  lo  dibuix  y  pintura, 
qu'  estudían,  que  s'  aplican; 
axis,  si  bé  'm  sacrifican 
fentme  gastar  sens  mesura, 
en  cert  modo  estich  content 
y  '1  diner  casi  no  {m  dol, 
perquè  (íqu'  es  lo  que  un  hom  vol? 
no  gastar  supérfluament. 
Lo  primer  cop  que  vaig  veure 
tants  pots  y  ampollas  aquí, 
es  ben  cert  que  *m  vareig  creure 
que  hi  havia  un  botiquí, 
de  modo  que  vaig  cridar 
à  la  mestressa  al  moment, 
y  vaig  dirli  ab  trist  accent: 
,;Me  pots  ó  vols  declarar 
si  à  casa  algú,  gran  ó  xich 
està  faltat  de  salut? 
Respon  ab  tó  resolut: 
— <;Per  qué  ho  preguntas? 

— Ho  dich, 
— respongui  mostrantli  això — (lo  tocador) 

perquè  veig  esta  farmàcia — 

— Cert  que  ta  ocurrència  {m  fa  gràcia, 

no  has  nascut,  sempre  ho  dich  jo, 

per  viurer  entre  personas 

de  la  bona  societat, 

de  vast  y  mal  educat 

probas  cada  dia  *m  donas. — 

Gastant  ella  mes  finura, 

podia  dirme  no  més: 

— Això  farmàcia  no  ho  es, 

es  un  taller  de  pintura. — 

jSí  que  n<  hi  esqueya  bon  floch 
de  darse  fums  d'  aristòcrata! 
se  £ls  hagués  dat  de  demòcrata 
hauria  estat  en  son  lloch; 
ja  que  per  pura  misèria, 
que  ja  saben  no  te  lley, 
férem  anà  à  serví  al  rey 
lo  fill  gran.  ; Quina  trageria! 
Potser  ho  saben  de  sobra, 
més,  los  ho  diré:  es  pesat 
lo  tenir  un  fill  soldat, 
demana  més  que  cap  pobre. 
Las  cartas  encara  guardo 
que  m'  escrivia  sovint. 
{treu  lo  gran  paquet  de  cartas  del  armari) 
^Qué  tal?  (mostrantlas  alpúblich) 

N'  hi  ha  doscentas  vint. 
^Eh  quin  paquet?  Sembla  un  fardo. 
Los  llegiré  la  primera 
qu'  en  lo  servey  me  va  escriure, 
s'  hi  faran  un  tip  de  riure, 
puig  diu  d'  aquesta  manera: 

Caro  padre:  mis  instintos  (llegint) 

de  fumar  seguir  yo  quiero; 
màndeme  pues  dinero 
para  comprar  mataquintos. 
(deixant  de  llegir) 

Jo  en  català  li  contesto 
sens  posarhi  cap  embut: 
Fill  meu,  ta  carta  he  rebut, 
y  entengas  que  jo  no  'm  presto 
à  matar  may  à  ningú, 
y  als  quintos  menos  encara, 
y  molt  especialment  ara 
que  també  ets  un  quinto  tú. 


—  13  — 

La  carta  cloch,  y  li  envio, 
y  1'  endamà  ja  m'  escriu 
esta  altra  carta  en  que  diu: 
(llegint  un'  altra  carta) 

Muy  amado  padre  mío: 
no  busque  tres  pies  al  gato, 
màndeme,  vuelvo  à  rogar, 
dinero  para  fumar, 
à  fin  de  matar  el  rato. 
(deixant  de  llegir) 

Primer  matà  {ls  quintos,  ara 
matà  '1  rato,  se  veu  clar 
que  tot  ho  volen  matar 
los  soldats,  y  això  qu'  encara 
à  n'  als  quintos  aquell  dia 
no  se  'Is  havia  dat  pas 
lo  fusell,  ó  si  per  cas 
ningú  maneijal  sabia; 
puig  jo  à  veurel'  vaig  anar 
al  meu  xicot  (no  al  fusell) 
un  mes  després,  y  (m  digué  éll 
que  1'  arma  'Is  varen  donar 
feya  poch.  No  va  extranyarme 
puig  n'  era  proba  segura 
aquella  poca  soltura 
ab  que  maneijavan  1{  arma. 
Cabalment  al  arribari, 
vaig  veure  '1  seu  batalló 
que  aprenia  la  instrucció... 
;ay  Deu  meu,  no  puch  pensarhi! 

Tremenda  fou  la  primera 
impressió  que  'm  va  causar 
quan  al  meu  fill  vaig  mirar 
vestit  d'  aquella  manera. 
— jQuin  sarcasme,  quin  contrast!  — 
vaig  dirme  instintivament, 
plé  de  pena  y  sentiment; 
puig  jay!  aquell  trajo  vast 
de  vermell  y  blau  pujats 
que  sols  per  forsa  portava 
lo  meu  fill,  me  recordava 
los  trajos  abigarrats 
que  mas  fillas  y  mestressa 
per  son  capritxo  's  posavan, 
y  que  à  mi  sempre  (m  costavan 
un  dineral  cada  pessa. 

Lo  que  {m  causà  torment  cruel 

va  ser  també...  <:qué  dirían?... 

Veig  que  no  ho  endevinarían: 

fou  la  gorra  de  cuartel 
(la  treu  del  armari  y  la  ensenya  al  públick,  treu 
també  la  escopeta  de  fira  deixantla  sobre  H 
tocador) 

Mon  fill  això  £m  va  portar       (la  gorra) 

del  servey,  aquí  està  tot, 

per  ser  cosa  del  xicot 

com  recort  ho  vull  guardar. 

Quan  li  veig  al  cap  això  (se  la  posa) 

y  se  'm  presenta  al  devant 

la  borla  aquesta  penjant, 
(la  borla  de  la  gorra) 

dins  de  ma  imaginació 

ay!  també  se  'm  presentaran 

las  borlas,  flochs  y  puntillas 

ab  que  ma  mestressa  y  íillas 

capritxosas  s£  ataviavan. 

Y  en  tant  que  totas  tres  noyas 
en  lo  col-legi  s{  instruían 

y  labors  allí  aprenían 

com  brodar,  fer  quadros...  toyas... 

sempre  baix  la  direcció 

d'  una  mestra  carinyosa, 

éll  ab  paciència  asombrosa 

rebia  una  altra  instrucció, 

à  la  veu  estant  atent 

d£  un  enfatuat  tros  de  sargento, 

que  com  mana  encara  sento 

als  quintos  ab  ronch  accent: 

— Armas  al  hombro. 

{Casi  plorant  agafa  la  escopeta) 
Al  instant, 
1!  arma  al  coll  se  van  posar. 

(ho  fa  ell  també) 

Y  mana  '1  sargento:  — Mar... 
y  tots  junts  marxan  cantant: 
— Uno,  dos,  tres,  cuatro... 

(això  ab  veu  llastimera  y  aixugantse  los  ulls,  men- 
tres  volta  la  escena  ab  la  carrabina  al  coll 
imitant  als  quintos) 

Uno... 
Dos,  tres,  cuatro,  uno,  dos,  tres... 
fins  que  '1  sargento  després 

crida: — Alto!  anyadint: — Ninguno 

se  pare...  jMar...!  (sl  atura)  Prest  tothom 

al  sentir  jmar...!  se  quedava 

com  estàtua,  à  mi  'm  semblava 

veure  aquells  soldats  de  plom 

ab  los  quals  s'  entretenia 

mon  fill  quan  era  petit; 

jqui  allavoras  li  hagués  dit: 

— De  debò  't  faran  fé'  un  dia 

lo  que  per  riure  estàs  fent 

à  aquestos  soldats  de  plom! 

De  manera  que  allí,  com 

més  jo  anava  veyent, 

més  s'  oprimia  mon  cor, 

tot  avivava  màs  penas 

recordantme  las  escenas 

tan  tendras  que  un  temps  millor 

contemplava  en  nostra  llar: 

lo  fusell  y  bayoneta 

me  recordan  la  escopeta 

que  'Is  Reys  Magos  van  portar 

(senyalant  la  de  fira) 
al  meu  fill:  fou  la  senyal 
de  que  aniria  al  servey 
del  rey:  sent  cada  un  d'  ells  rey, 
això  es  propi  y  natural. 
La  guardo  com  un  trofeo 
que  figurarà  entre  'Is  mobles 
més  histórichs  y  més  nobles 
de  mon  doméstich  museo. 
( la  fica  al  armari,  com  també  la  gorra) 
Mes  tot  lo  que  allavors  era 
pena  y  dol  que  m£  afligia, 
va  ser  per  mi  un  altre  dia 
satisfacció  verdadera. 
Com  de  nota  era  molt  fort, 
després  de  mòlt  suplicar 
pogué  en  la  música  entrar 
del  batalló:  [Quina  sort! 
Puig  del  servey  al  tornar 
fou  atmés  en  una  orquesta, 
si  bé  que  {m  costà  la  festa 
més  del  que  £s  poden  pensar. 
Jo  solsament  los  diré 
que  va  costarme  tan  cara, 
que  'm  costà  un  ull  de  la  cara 

com  se  diu,  no  sé  perquè, 

puig  jo  may  he  entès  encara, 

y  ni  entendreho  tampoch  vull, 

que  quan  dihém  que  'ns  costa  un  ull 

haguem  de  dir  de  la  cara. 
Siga  d'  hont  vulga,  à  mi  sí 

que  'm  costà  un  ull  de  la  cara, 

perquè  es  cert  que  ho  fou  de  cara 

aquella  funció  per  mi. 

— ^Perquè? — vostès  impacients 

preguntaran — Molt  senzill, 

perquè  es  un  músich  mon  fill 

que  toca  dos  instruments. 

^Y  jo  que  havia  de  fer? 

Es  clar,  compralshi  tots  dos, 

per  més  que  'in  sigues  penós 

desembolsar  tant  diner. 

Si  acàs  s'  esperan  un  poch 

luego  'Is  hi  'Is  ensenyaré; 

lo  músich  avuy  ja  sé 

que  no  ha  anat  à  tocà  al  lloch. 

Com  que  n'  està  tan  gelós 
(buscant  dins  V  armari) 

los  desa  en  lloch  reservat; 

ja  'Is  tinch,  si  no  me  he  enganyat. 

(Treu  los  platets,  posantsen  un  en  cada  mà,  y  mos- 

trantlos  alpúl•lich  diu:) 

(VLo  veuhen?  Un  y  un  son  dos.    (Los  toca) 

Jo  no  hi  soch  intel•ligent, 

éll  toca  solos  qu{  encantan, 

à  voltas  las  noyas  cantan, 

y  éll  fa  1'  acompanyament. 
(los  torna  d  tocar  cantant  ab  veu  de  noya,  y  luego 

Y  entre  ells  y  ellas  sento  's  parla        diu) 

de  sostenidos...  bemols... 

però  la  mestressa  sols 

la  música  feu  cursaria 

à  la  familia,  no  à  mi, 

y  això  sens  cap  dupte  fa 

com  qualsevol  compendrà 

que  jo  no  hi  entenga,  y  ells  sí. 

Mes,  qui  te  un  sabi  criteri, 

que  may  à  mi  m'  ha  faltat, 

descifra  ab  facilitat 

lo  qu'  es  per  molts  un  misteri. 

Ja  afirmo  resoltament, 

y  à  desmentirme  'Is  convido, 
que  això  serà  un  sostenido 
(senyalant  la  anella  ó  nansa  de  cuyro  aJwnt  se 
fica  la  mà  per  tocar  los  platets) 
Com  que  sosté  1'  instrument... 
(deixantlo  penjar  y  aguantantlo  per  la  nansa) 
Y  per  mi  es  mes  clar  que  '1  sol, 
y  lloch  à  dubte  no  'm  deixa, 
que  la  cassoleta  aqueixa 

(la  queforman  los  platets  en  lo  centro) 
serà  per  forsa  un  hemol 

(los  toca  un  moment  y  luego  diu) 
Valdrà  més  que  'm  determini 
de  tornarlos  alli  sota  (al  fons  del  armari) 
que  jo  sens  saber  de  nota 
es  fàcil  que  'Is  desafini    (los  desa.  Pausa) 

Sí,  felís  fou  per  mi  '1  jorn 
en  que  '1  servey  ja  acabat, 
mon  fill,  músich  consumat 
feya  à  casa  son  retorn; 
pro  en  mitj  de  mon  goig  patia, 
puig  la  mestressa  de  casa, 
no  sé  perquè,  tocà  1'  ase, 
y  això  à  nl  mi  m{  afligia. 
Jo  estich  cert  que  ditxa  pura 
may  la  podré  disfrutar, 
deu  està  escrit  que  ha  d'  anar 
barreijada  ab  amargura. 
Ab  rahó,  d'  aquesta  vida 
vall  de  llàgrimas  ne  diuhen, 
sinó  obsérvintho:  si  riuhen, 
sobre  tot  si  ho  fan  sens  mida 
ja  veuran  com  los  vindran 
al  ulls  las  llàgrimas  prompte 
casi  sens  donarsen  compte; 
y  si  ploran,  altre  tant. 
Donchs  no  ho  podem  evitar, 
y  tant  si  'ns  plau  com  si  'ns  pesa, 
1'  alegria  y  la  tristesa 
igualment  nos  fan  plorar. 

Donchs  confessem  humiliats 
qu'  en  aquesta  vida  tots 
som...  som  per  dirho  en  breus  mots... 
som  uns  benaventurats. 
Perquè  vostès,  jo  y  tothom 
à  solas  y  tots  plegats 

dihém:  "Benaventurats 

los  que  ploran"  Donchs  ho  som.    (Pausa) 

Ab  aquesta  digressió 
m'  ha  fugit  de  la  memòria 
lo  fil  de  la  nostra  historia... 
<;recordan  que  {ls  deya?...  Nó?... 

(Després  de  rumiar  un  moment) 
No  's  molestin,  ja  sé  hont  era: 
Crech  que  'Is  parlava  de  quan 
tornà  à  casa  '1  meu  fill  gran 
fet  un  músich  de  primera. 
Però  jay!  al  cap  d'  un  any  just, 
ó  encar  no  havia  finit, 
m'  entra  à  la  quinta  '1  petit: 
javant,  un  altre  disgust! 
Mes,  com  fou  tota  sa  vida 
petit  com  una  canalla, 
van  declararl'  curt  de  talla... 
perquè  no  arribà  à  la  mida. 
jPobre  Lluch!  Lluch  son  nom  fou, 
que  sentne  encar  criatura, 
son  padrí  '1  senyor  Ventura 
li  va  posar.  Jo  ho  sé  prou, 
si  es  cosa  del  meu  recort... 
jPobre  Lluch! — jo  repeteixo — 
encara  ara  '1  compadeixo; 
cert  es  que  degué  la  sort 
de  lliurarse  del  servey 
à  sa  mesquina  estatura; 
mes,  fou  per  ell  sort  ben  dura, 
perquè  va  ser  un  remey 
pitjor  que  la  malaltia, 
ja  que,  perquè  era  petit, 
complertament  aburrit 
la  seva  mare  '1  tenia. 
jPoca  solta!  també  ella  era 
petita  com  un  pinyó: 
^tingué  éll  culpa  si  en  això 
fou  sa  imatje  verdadera? 

Com  si  no  fos  prou  despreci 
lo  despreci  maternal, 
sos  companys  en  general 
tots  lo  tractavan  de  neci. 
Per  tots  era  moteijat, 
fentne  d'  ell  escarni  y  broma: 
uns  li  deyan  "esquitx  d'  home" 

altres  "gegant  Goliat" 
acompanyanthi  burlona 
y  sarcàstica  rialla; 
fins  hi  reyan  la  canalla 
dihentli  "engruna  de  persona" 
^Qué  més?  Los  gossos  passant 
1'  empaytavan  pe  'Is  carrers 
cridant  tots,  hasta  'Is  peters, 
bub,  bub,  bub,  bub,  bub, 

(imitant  lo  lladrar  dels  gossos) 
y  quan 
agotada  ja  la  fleina, 
ab  sos  companys  s'  enfadava, 
quiscun  à  son  torn  cridava: 
— Minyons  lo  Lluquet  ja  's  crema, 
fiquemlo  dintre  la  bóta, 
que  no  se  'ns  tornarà  '1  vi  agre. — 
Es  dir  que  cada  un  consagra 
son  ingeni  é  indústria  tota 
à  inventar  mots  denigrants; 
quisqun  inventa  una  estrofa 
per  cantarli  al  só  de  mofa 
tant  los  petits  com  los  grans. 
Mes,  tot  això  era  pa  y  mel, 
no  tenia  res  de  mal 
comparat  ab  lo  brutal 
procedir  inhumà  y  cruel 
que  '1  sargento  per  venjansa 
usà  contra  éll  per  matarlo, 
ab  lo  pretext  de  midarlo 
segons  prevé  la  ordenansa. 
jAy  de  mi!  la  negra  sort 
que  sens  jo  haverli  fet  res, 
ella  cada  dia  més 
à  mi  'm  persegueix  de  mort, 
va  voler  que  aquell  sargento 
fos  parent  del  home,  à  qui, 
segons  à  vostès  vaig  dí, 
vaig  arrancà  (encara  ho  sento) 
la  barra  en  lloch  d£  un  caixal, 
y  al  tocà  '1  torn  al  fill  meu 
per  midarlo,  ab  ronca  veu 
lo  sargento  va  cridal' 
dihent: — "Cacho  de  humanidad, 
métete  aquí  en  seguida." — 
Y  '1  fa  posar  à  la  mida 

(Aleix  ho  imita  posantse  de  esquena  arrimat  d 
un  bastidor 

— jAlta  la  cabeza! — é  irat 
y  ab  gana  ó  millor  dit,  fam, 
no  sé  si  real  ó  fingida 
de  ferlo  arribà  à  la  mida 
à  pesar  de  faltà  un  pam, 
me  li  clava  un  cop  de  puny 
sota  las  barras  tant  fort, 
que  son  eco  vago,  sort, 
encara  en  mon  cor  retruny. 

La  ràbia  allavors  m£  agarra: 
li  arrancà  sens  ser  dentista 
las  barras,  jcosa  may  vista! 
jes  menester  molta  barra! 

Aixís  que  del  pal  lo  trauhen 
(separantse  del  Mstidor) 
cap  à  casa  'ns  en  anem, 
y  al  acte  que  hi  arrivém 
ja  las  barras  se  li  ajauhen, 
y  ell,  jpobret!  també  va  ferho, 
també  's  va  ajaure  al  moment. 
Crido  à  la  mestressa  corrent, 
y  del  grave  cas  la  entero: 
se  para,  m'  ascolta,  {m  mira, 
y  'm  contesta  ab  gran  sanch  freda: 
— Al  teu  cuidado  tot  queda, 
jo  me  'n  haig  d'  anà  à  la  fira 
pera  firar  à  las  nenas — 
que  allavors  eran  criaturas. 
Se  'n  van  fentlos  mil  posturas 
y  à  mi  deixantme  ab  mil  penas. 
Entre  anà  à  buscà  '1  doctor, 
y  à  casa  1'  apotecari, 
y  fer  tot  lo  necessari 
segons  me  semblà  millo^ 
passaren  prop  de  dos  horas 
patint  sempre  '1  pobret  Lluch, 
respirava  tot  feixuch, 
pena  dava  està  à  sas  boras. 

Luego,  repentinament, 
— Papa! — me  crida  plorant, 
y  en  aquell  mateix  instant 
— Papa! — altres  me  cridan  rient. 
— (T)1  hont  sortiu,  veus  infernals 
ab  tal  cinisme  y  audàcia 

à  insultar  à  la  desgracia, 

à  fer  mofa  dels  malalts...? 

Fora  de  mi  aixís  cridava 

quan  al  girà  '1  cap  depressa, 

me  trobo  ab  que  la  mestressa 

rient  ascoltantme  s*  estava; 

y  las  veus  que  'm  pareixían, 

en  mon  desvari,  infernals, 

eran  las  angelicals 

de  mas  fillas  que  venían 

à  ensenyarme  'Is  l•ibélots 

que  portavan  de  la  fira. 

— Mira,  papà, — 'm  deyan — mira — 

ensenyantme  dos  ninots 

que  ab  un  fil  feyan  ballar. 

— També  'm  fan  ballar  à  mi — 

desseguida  jo  'm  vaig  dí, 

y  luego  'm  van  ensenyar 

tot  una  auca  de  soldats; 

res,  un  capritxo  infantil 

que  'in  feu  recordar  mos  mil 

trevalls  presents  y  passats. 

No  vaig  pas  tenir  paciència 

per  mirar  soldats. — Aneu, 

dich  à  n'  ellas,  ja  podeu 

darlos  à  tots  la  llicencia. 

<;  Soldats?  jUf !  creguin  vostès 

que  n£  estich  tip  fins  aquí,       (fins  al  coll) 

be  m'  han  soldat  prou  à  mi, 

y  al  meu  fill  encara  més. 

Però  Deu  Nostre  Senyor 
en  sa  infinita  clemència 
curà  al  Lluch  de  sa  dolencia, 
concedintnos  est  favor 
que  omplí  mon  cor  d'  alegria; 
aixís  es  que  no  morí 
mon  fill,  y  tant  es  així 
qu*  encara  viu  avuy  dia. 

Si  per  mi  fou  gran  consol 
veure  à  n£  en  Lluch  restablert, 
los  diré  que  també  es  cert 
que  va  ser  motiu  de  dol 
per  la  mestressa  de  casa, 
puig  la  existència  d'  en  Lluch 
fou  per  ella  un  pes  feixuch, 
fou  com  esmolada  espasa 

que  d'  un  colp  tallà  los  llassos 
que  ab  lo  gran  mon  la  lligavan: 
los  amichs  que  la  invitavan 
à  sa  casa,  eran  ja  escassos, 
y  ella  tampó  eh  no  volia 
concórrer  à  reunions, 
y  fins  en  nostres  salons 
may  cap  soirée  lloch  tenia. 
<;Volen  saber  com  s'  explica 
metamorfosis  semblant? 
Escoltin,  y  ho  compendràn, 
mortifíquinse  una  mica. 

Quan  recobrà  la  salut 
mon  pobre  Lluch,  va  votar 
que  no  volia  tornar 
de  cap  modo  al  Institut 
ahont  estudiava,  y  '1  motiu 
de  tal  resolució,  fou 
que  ja  havia  sufert  prou 
los  mots  qu'  en  grau  escessiu 
los  companys  d'  aula  per  burla 
li  prodigavan,  y  això    , 
feu  que  sa  resolució 
estes  prompte  à  efecte  duria. 

Després  de  tractal'  de  tonto, 
li  vaig  dir: — ,;Donchs  qué  vols  fer? — 
— Vull  posarme  à  sabater — 
—Oh!!  ,?Ho  dius  per  broma?  Així  ho  conto. 
— De  serio — 'm  diu  resolut. 
— Vina, — jo  crido  al  Amparo: — 
Vina,  's  tracta  d'  un  cas  raro; — 
y  's  presenta  ans  d'  un  minut. 
— Mira,  en  Lluch — li  vareig  dir — 
segons  me  deya  fa  poch, 
vol  tirà  'Is  llibres  al  foch. — 
— <?Y  per  xó  m'  heu  fet  venir? — 
nos  pregunta  ab  lo  cap  alt 
entre  airada  y  desdenyosa. 
Jo  dich: — Oh,  hi  ha  un'  altra  cosa 
qu'  es  mòlt  més  trascendental. — 
— Y  bé,  <;qué  hi  ha,  qu'  hem  de  fer? 
Expliquéus  d'  una  vegada — 
va  dir  del  tot  enfadada. 
— Vull  posarme  à  sabater — 
digué  en  Lluch  sens  vacilar 
— Ah!!  Oh!! — fora  de  sí  ella  exclama, 

xisclant  mateix  que  una  dama 
de  teatre.  Se  va  tornar 
tan  groga  que  feya  pó. 
<jQué  pensas,  fill  desgraciat, 
— li  deya — $  has  proposat 
deshonrar  nostre  blasó? 
Jo  à  n'  aquí  callava  encara, 
y  '1  meu  fill  no  deya  res: 
jo  pe  '1  foch  no  encendre  més, 
y  éll  per  respecte  à  sa  mare. 
Mes,  com  ella  no  guardava 
respecte  al  fill  ni  al  espòs, 
contra  de  nosaltres  dos 
sa  ràbia  descarregava. 
A  n'  à  mi  'm  deya  que  jo 
la  culpa  de  tot  tenia, 
perquè  si  acàs  jo  volia 
en  Lluch  no  faria  això; 
Yàn1  éll,  à  n£  al  pobre  Lluch 
tractava  de  una  manera 
la  més  inculta  y  grossera, 
dihentli  tonto,  boig  y  ruch; 
y  entretant  se  desespera 
y  de  dirnos  no  s{  amaga 
ahont  es  que  li  cou  la  llaga, 
planyentse  d'  esta  manera: 
— <;Cóm  tindré  jo  atreviment 
d{  anà  al  ball  de  tal  marquesa 
ó  al  palau  de  qual  duquesa, 
si  al  veurem'  vení,  al  moment 
los  concurrents  ab  la  rialla 
als  llabis  diran:  "Ja  ve 
la  mamà  del  sabaté". 
jSi  qu'  estich  de  pega! — Calla! 
— vaig  dir — qui  estarà  de  pega 
serà  en  Lluch,  si  arriba  à  ser 
com  éll  pretén,  sabater; 
això  à  mi  ningú  m£  ho  nega. 

Y  ho  fou,  efectivament, 
comensà  à  n'  als  dinou  anys, 
però  ab  sa  afició  y  afanys 

es  ja  un  artista  escel-lent. 

Y  no  'm  sapigué  pas  greu, 
perquè  ab  sa  sahatarada, 

V  Amparo  d'  una  vegada 
trobà  sabata  à  son  peu. 

Va  renunciar  de  seguida, 

per  forsa,  als  balls  y  reunions; 

però  ;ay!  com  tals  diversions 

constituían  sa  vida, 

es  clar  sense  aquellas,  esta 

s'  extingia  ab  ràpides, 

fins  que  al  cap  d'  un  any  y  un  mes 

estava  ja  del  tot  llesta. 

jJustos  judicis  de  Deu! 

jquin  mirall  per  las  senyoras 

que  al  mirall  passan  las  horas, 

suspirant  sempre  '1  cor  seu 

per  diversions  y  planers, 

fins  al  punt  que  no  's  repara 

en  faltar  à  n'  als  debers 

sagrats  d'  esposa  y  de  mare! 

]Y  per  mi  quina  experiència 
lo  mateix  que  pe  '1  jovent! 
Joves,  oiume  un  moment, 
qu'  en  això  só  home  de  ciència: 

No  heu  de  tenir  cap  temor, 
no  es  cap  resolució  toixa 
lo  casarse  ab  una  coixa 
si  una  coixa  'us  roba  al  cor. 

Això  sí,  si  algun  ho  enseija, 
procuri  primerament 
saber  de  quin  peu  coixeija, 
ans  no  passi  '1  casament, 

Si  jo  d'  aquesta  manera 
ab  1'  Amparo  ho  hagués  fet  antes, 
no  n'  hauria  passat  tantas, 
y...  jquí  sab  lo  que  m'  espera! 

Però  encara  que  un  vagó 
ella  me  {n  ha  fet  passar, 
per  sa  ànima  haig  de  pregar, 
puig  que  hi  tinch  obligació; 
que  sent  difunta,  com  es, 

{li  escapa  lo  plor) 
lo  Senyor  ja  1'  ha  jutjada... 
Que  Deu  1'  hagi  perdonada... 
Estiguin  bons...  no  puch  més. 
(Plora  y  se  despedeix  del  púl•lich  fent  manitas.) 

PROU. 


En  la  Imprempta  de  Sant  Joseph,  carrer  de  Picas,  Manresa, 
se  troban  de  venda  las  següents  obras,  propias  pera  re- 
presentarse  en  Societats  Católicas. 

EN  TRES  Ó  MES  ACTES. 

L'  Avaro. — Drama  en  tres  actes  y  en  \ers. — 1'50  pessetas. 

Lo  Fill  Pródich. — Drama  en  quatre  actes  y  en  vers. — 1'50. 

Los  Pastorets  en  Betlem.— Drama  en  tres  actes  y  en  vers. — 1'50. 

Lo  Puntal  de  la  Casa. — Drama  entres  actes  y  en  vers. — 2. 

Daraladas  del  Cor. — Drama  en  tres  actes  y  en  vers. — 1'50 

Las  Escolas  Laicas. — Drama  en  tres  actes  y  en  vers. — 1'50. 

Enriqle  viu  el  Nerón  de  Inglaterra. — Drama  en  cuatro  actos  y  en 

prosa. — 1'50. 
; Víctima  del  Masonisme! — Drama  en  tres  actes  y  en  vers. — 1'50. 
Lo  Endevinayre. — Comèdia  en  tres  actes  y  en  \ers.— 1'50. 
La  Verge  del  Tura. — Drama  en  tres  actes  y  en  vers. — 1. 
Lo  Castell  de  Finestras. — Drama  en  tres  actes  y  en  vers. — 1'50. 
Lo  Sufragi  Universal. — Comèdia  en  tres  actes  y  en  vers. — 2. 
El  Àngel  de  Castellón. — Drama  en  tres  actos  y  en  verso. — 2. 
;Fruyts  Anarquichs! — Drama  en  tres  actes  y  en  vers. — 2. 

EN  DOS  ACTES. 

Lo  Retorn  de  Palestina. — Drama  en  dos  actes  y  en  vers.: — 1. 
La  Repartidora. — Sarsuela  en  dos  actes  y  en  vers;  ab  música  impre- 
sa en  lo  mateix  exemplar. — 3. 
L'  Estel  de  Nostre  vall. — Drama  en  dos  actes  y  en  vers. — 1. 
La  Levita  del  Avi. — Drama  en  dos  actes  y  en  prosa. — 1'50. 

EN  UN  ACTE. 

La  LoTERÍA^Comedia  en  un  acte  y  en  prosa. — 1. 

La  Rialla. — Sarsuela  en  un  acte  y  en  vers;  ab  música  impresa  en 

mateix  exemplar. — 1'50. 
Lo  Allotjat. — Sarsuela  en  un  acte  y  en  vers;  ab  música  impresa 

lo  mateix  exemplar. — 1'50. 
Modas. — Revista  crítica  en  un  acte  y  en  vers.— 0'50. 
La  Bola  de  neu. — Passatje  cómich-jocós  en  un  acte  y  en  vers. — 1. 
Lo  Pillet  d'  ous. — Sainete  de  fàcil  representació. — 0'25. 
De  Gorras. — Joguina  en  un  acte  y  en  \ers. — 0'50. 
Las  Burlas  fan  com  las  professons. — Pessa  en  un  acte  y  en  vers — O'í 
Gós  ar  peras. — Pessa  en  un  acte  y  en  vers. — 0'50. 
A  Cavall  d'  un  gos. — (2.a  part  de  Gos  ab  peras).  En  un  acte  y  en  vers.- 
L'  Article  quinze. — Pessa  en  un  acte  y  en  vers.— 0'5Ò. 
Un  Afayta  clatells. — Pessa  en  un  acte  y  en  vers. — 0'50. 
La  vocación  victoriosa  de  San  Llís  Gonzaga. — Ensayo  dramàti 

en  un  acto  y  en  verso. — 0'50. 
Lo  Promès  de  la  Sila.— Sarsuela  en  un  acte  y  en  vers. — 0'50. 
Lealtad  à  prueiía. — Ensayo  dramàtico  en  un  acto. — 0'50. 
Eleazar. — Drama  en  un  acto. — 0'35. 
La  Tertúlia. — Vetllada  còmica  en  un  acte  y  en  vers. — 1. 
La  Grossa  de  Nadal. — Atzegallada  en  un  acte  y  dos  quadros  y  en  vers 
(Catalunya! — Quadro  dramaticb  en  un  acte  y  en  vers. — 1. 
La  Meva  sexyora. — Monólecb  en  un  acte  y  en  vers. — 1. 
LA  Mestressa  de  casa. — (2.a  part  de  La  'Meva  senyora)  Monólecb. 

un  acte  y  en  vers. — 1. 
jVells  y  Boigs!. — Divertiment  cómicb  en  un  acte  y  en  vers. — 1. 
No  hay  posada. — Pieza  audaluza,  en  verso. — 0'40. 
Los  Espiritistas. — Joguina  còmica  en  un  acte  y  en  vers. — 1 


